stanford-oval/wikipedia huggingface dataset:
נגיפי שפעת
חיסון וטיפול מונע

קיימים חיסונים ותרופות למניעת שפעת. החיסונים מורכבים מוויריונים מתים או מוחלשים של influenza A מטיפוסי H1N1 ו-H3N2 ומוויריונים של influenza B.
מכיוון שהאנטיגניות של זן הבר משתנה, מייצרים חיסונים חדשים בכל שנה עם זנים חדשים.
כאשר יש חוסר התאמה בין הזנים ששימשו להכנת החיסון ובין הזנים שמדביקים בפועל, החיסון נכשל. גם כאשר יש התאמה, לעיתים קרובות מתרחשות מוטציות שחומקות מהחיסון.
בין התרופות נמנות האמנטדין והרימנטדין המעכבות את הסרת המעטפת על ידי הפרעה לחלבון הנגיפי M2, ואוסלטמיוויר (המוכרת בשם המסחרי טמיפלו), זנמיוויר ופרמיוויר שמעכבות את שחרור הוויריונים מהתא הנגוע כל ידי הפרעה לנוראמינידאז.
נקודת סאדאלה

| --- | --- |
אין תמונה חופשית
 מידע כללי
 סוג:  חצי אי 
 מידע נוסף
 קואורדינטות:  62°25′47″S 59°21′48″W﻿ / ﻿62.4297°S 59.3633°W﻿ / -62.4297; -59.3633
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת סאדאלה(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת סאדאלה
 
נקודת סאדאלה או סאדאלה פוינט או נוס סאדאלה (באנגלית: Sadala Point; בבולגרית: нос Садала) היא לשון יבשה בחוף הדרום-מזרחי של האי רוברט באיי שטלנד הדרומיים, שבאנטארקטיקה.
אורכה של לשון היבשה נקודת סאדאלה 500 מטרים, והיא בולטת לתוך מצר ברנספילד.
נקודת סאדאלה ממוקמת 2.43 קילומטרים צפונית-מזרחית לקצה הדרום מזרחי של נקודת רוברט;
נקודת סאדאלה ממוקמת 2.97 קילומטרים דרומית - דרום-מערבית מנקודת בטוליה;
נקודת סאדאלה ממוקמת 4.8 קילומטרים דרומית - דרום-מערבית מנקודת קיצ'ן.
היסטוריה > מיפוי אזור לשון היבשה

אזור לשון היבשה מופה לראשונה על ידי סוקרים בולגרים בשנת 2008, ובשנית בשנת 2010.
היסטוריה > מקור השם

לשון היבשה נקראת על שם סאדאלה הראשון, מלך תראקיה (מלך בין השנים: 87 - 79 לפני הספירה).
סוזאן לנגלן

לנגלן במשחק
סוזן רשל פלר לנגלן (בצרפתית: Suzanne Rachel Flore Lenglen‏; 24 במאי 1899 – 4 ביולי 1938) הייתה טניסאית צרפתייה. שש פעמים אלופת וימבלדון, פעמיים אלופת אליפות צרפת הפתוחה וארבע פעמים אלופת העולם במגרשים קשיחים, בעלת שתי מדליות זהב ומדליית ארד באולימפיאדת אנטוורפן (1920). אתר היכל התהילה של הטניס מכנה אותה הטניסאית הגדולה ביותר של המחצית הראשונה של המאה ה-20. עבור לנגלן הומצא למעשה המושג "ספורטאי-ידוען", היא הפכה את ענף טניס הנשים מענף ספורט זניח לענף ספורטיבי בעל עניין ומעריצים רבים ומסורים והייתה הספורטאית הבינלאומית המוכרת הראשונה בהיסטוריה. בעיתונות התקופה כונתה "האֵלָה" (באנגלית: The Goddess, בצרפתית: La Divine).
העיתונות היהודית בתקופתה טענה שהייתה יהודיה, כך למשל העיתון העברי דאר היום, שכינה אותה "שושנה לנגלן", אולם לנגלן לא הייתה יהודייה.
תולדות חייה

נולדה בקומפיין, מצפון לפריז. כיוון שבילדותה הייתה כחושה וחלושה וסבלה מבעיות בריאות, החליט אביה ללמדה טניס ואף אימן אותה בעצמו. עד מהרה הצטיינה הילדה במשחק ובשנת 1914, בגיל 14 בלבד, התחרתה באליפות צרפת ואף הגיע לגמר, בו הפסידה. במלאת לה 15 ניצחה באליפות העולם בטניס במגרשים קשיחים (תחרות רשמית גדולה שהתקיימה בפריז בין השנים 1912–1924 והקדימה את אליפות צרפת הפתוחה). היא הזוכה הצעירה ביותר מאז ומעולם בתחרות טניס רשמית גדולה.
עקב פרוץ מלחמת העולם הראשונה לא התקיימו תחרויות טניס בינלאומיות עד 1919. ב-1919 השתתפה לנגלן לראשונה באליפות וימבלדון. בגמר, לראשונה על דשא, ניצחה את דורותי דאגלס צ'יימברס, שהייתה אלופת וימבלדון שבע פעמים בעשור הקודם. משחק הגמר היה הארוך ביותר עד אז, הוא ארך 44 משחקונים צמודים לפני ניצחונה של לנגלן 8–10, 6–4, 9–7. לנגלן עוררה תשומת לב של הקהל והעיתונות לא רק בשל ניצחונה הדרמטי אלא גם ובעיקר בשל הופעתה. בניגוד לטניסאיות הבריטיות שלבושן היה צנוע ושמלותיהן כיסו את הזרועות והגיעו עד הקרסוליים, הייתה שמלתה של לנגלן בעלת שרוולים קצרים והסתיימה במחצית הירך. בניגוד להתנהגות המאופקת שהפגינו הבריטיות, ביטאה לנגלן בגלוי את רגשותיה, צחקה בהישגים ובכתה בהפסדים. בין השנים 1919 עד 1925 ניצחה לנגלן בווימבלדון בכל שנה, פרט לשנת 1924 בה לא התחרתה עקב מצב בריאותי. עם ניצחונה ב-1925 הייתה הטניסאית הצרפתייה האחרונה שזכתה בטורניר עד לזכייתה של אמלי מורסמו ב-2006.
באולימפיאדת אנטוורפן ניצחה לנגלן בקלות בגמר הבודדות ויחד עם מקס דקוג'י (Max Décugis) ניצחה גם בגמר הזוגות המעורבים. בתחרות הזוגות הגיעה לנגלן עם בת זוגה אליזבת ד'איין (Élisabeth d'Ayen) למקום השלישי לאחר שהצמד הפסיד בחצי הגמר לצמד הבריטי ויניפרד מק'ניר וקתלין מקיין.
בשנת 1921 לא הצליחה להעפיל לשלבי הגמר של אליפות ארצות הברית הפתוחה בטניס. על אף שסבלה משיעול טורדני קשה (ככל הנראה שעלת), נדחפה לשחק בשל לחצי מערכת יחסי הציבור. לנגלן הפסידה במשחקה הראשון בשתי מערכות, פרצה בשיעולים קשים ובבכי ונאלצה לפרוש, לקול לגלוג הקהל וביקורת התקשורת האמריקאית שלא העריכו את הקרבתה. בשנה שלאחר מכן, ניצחה את יריבתה האמריקאית מלורי בגמר וימבלדון 6–2, 6–0 ב-26 דקות בלבד, גמר הנשים המהיר ביותר בטורניר מאז ומעולם.
בשנת 1925 צולמה לסרט ההדרכה How I Play Tennis ("כיצד אני משחקת טניס").
ב-16 בפברואר 1926 נפגשה לנגלן עם הלן וילס בת העשרים, בעלת מדליית זהב באולימפיאדת פריז (1924) ואלופת אליפות ארצות הברית הפתוחה באותה שנה למשחק במועדון קרלטון בעיר קאן שבריביירה הצרפתית. המשחק סחף התעניינות בינלאומית נרחבת באופן יוצא-דופן לטניס נשים עד אותה עת ודווח אף בעיתונות העברית. המשחק היה צמוד ומותח ובסופו ניצחה לנגלן 6–3, 8–6 כשהיא קרובה לאפיסת כוחות. היה זה משחקה האחרון. מאוחר יותר באותה שנה הודחה מאליפות וימבלדון בשל אי-הבנה שנגרמה כאשר לנגלן איחרה להגיע למגרש וגרמה למלכה מרי, אשת המלך ג'ורג' החמישי לחכות לה, דבר שנחשב כעלבון למשפחת המלוכה.
בשנת 1938 נפטרה לנגלן עקב אנמיה ממארת.
מורשתה

לפני עידן לנגלן משכו משחקי טניס הנשים קהל מועט יחסית, אחריה, במידה רבה בזכות הופעתה ומזגה, הפכו המשחקים למושכי קהל והחלה להתפתח תופעה של הערצה, אותה המשיכה יריבתה האמריקנית הלן וילס.
בשנת 1997 נקרא המגרש השני באצטדיון רולאן גארוס על שמה. הגביע המוענק לנשים באליפות צרפת הפתוחה נקרא גביע סוזן לנגלן (Coupe Suzanne Lenglen).
הישגים

| תוצאה | שנה | אליפות | משטח | יריבה | ניקוד |
| --- | --- | --- | --- | --- | --- |
| זכייה | 1914 | אליפות העולם בטניס במגרשים קשיחים | חימר | צרפת ז'רמיין גולדינג | 6–3, 6–2 |
| זכייה | 1919 | וימבלדון | דשא | הממלכה המאוחדת דורותי דאגלס צ'יימברס | 10–8, 4–6, 9–7 |
| זכייה | 1920 | וימבלדון | דשא | הממלכה המאוחדת דורותי דאגלס צ'יימברס | 6–3, 6–0 |
| זכייה | 1921 | אליפות העולם בטניס במגרשים קשיחים | חימר | ארצות הברית מולה מלורי | 6–2, 6–3 |
| זכייה | 1921 | וימבלדון | דשא | ארצות הברית אליזבת ריין | 6–2, 6–0 |
| זכייה | 1922 | אליפות העולם בטניס במגרשים קשיחים | חימר | ארצות הברית אליזבת ריין | 6–3, 6–2 |
| זכייה | 1922 | וימבלדון | דשא | ארצות הברית מולה מלורי | 6–2, 6–0 |
| זכייה | 1923 | אליפות העולם בטניס במגרשים קשיחים | חימר | הממלכה המאוחדת קתלין מקיין | 6–2, 6–3 |
| זכייה | 1923 | וימבלדון | דשא | הממלכה המאוחדת קתלין מקיין | 6–2, 6–2 |
| זכייה | 1925 | אליפות צרפת הפתוחה | חימר | הממלכה המאוחדת קתלין מקיין | 6–1, 6–2 |
| זכייה | 1925 | וימבלדון | דשא | הממלכה המאוחדת ג'ואן פריי | 6–2, 6–0 |
| זכייה | 1926 | אליפות צרפת הפתוחה | חימר | ארצות הברית מרי בראון | 6–1, 6–0 |
לקריאה נוספת

Larry Engelmann, The Goddess and the American Girl: The Story of Suzanne Lenglen and Helen Wills, Oxford University Press, 1988 ISBN 978-0195043631
הערות שוליים

↑  תחרות שהתקיימה בשנים 1912-1924 והקדימה את אליפות צרפת הפתוחה
↑  ביוגרפיה באתר היכל התהילה של הטניס
↑  מתוך תיאור הספר The Goddess and the American Girl
↑  תום שגב, ימי הכלניות, עמ' 338.
1 2  ניצחון מזהיר למלכת הטניס, דואר היום, 17 בפברואר 1926
↑  שושנה לנגלן איננה יהודיה!, דואר היום, 8 באפריל 1926
↑  הסרטון בערוץ British Pathé
↑  Tennis Everyone?, ספורטס אילוסטרייטד, 16 באוקטובר 1991
↑  My Match against Mlle Lenglen, by Helen Wills
| --- | --- |
בקרת זהויות :  BNC: 000461328  BnF: cb11073506x (data)  CiNii: DA12212516  GND: 119002868  ICCU: CUBV090591  ISNI: 0000 0000 8115 1337  LCCN: n87892188  NKC: xx0170280  NLA: 36047256  NTA: 086858572  RERO: 02-A003512180  SUDOC: 078837898  Trove: 1200835  VIAF: 36911144   WorldCat (עם VIAF): 36911144
סמיון אלסקר

| --- | --- |

 לידה:  16 ביולי 1972 (בן 52) 
 ענף מדעי:  מתמטיקה, גאומטריה, integral geometry 
 מקום לימודים:  אוניברסיטת תל אביב 
 מנחה לדוקטורט:  ויטלי מילמן 
 מוסדות:  אוניברסיטת תל אביב 
 תלמידי דוקטורט:  דמיטרי פייפמן 
 פרסים והוקרה:  פרס ארדש (2004)  פרס האגודה האירופית למתמטיקה (2000)  פרס חיים נסיהו במתמטיקה (1999) 
 
סמיון אלסקר (נולד ב-1972) הוא מתמטיקאי ישראלי ופרופסור למתמטיקה עיונית באוניברסיטת תל אביב.
סיים דוקטורט בהנחיית פרופסור ויטלי מילמן. זוכה פרס החברה האירופאית למתמטיקה לשנת 2000 ופרס ארדש לשנת 2004.
סופת קרח

ערך זה עוסק בתופעת טבע. אם התכוונתם לסרט, ראו .
הרס של קווי חשמל כחלק מנזקי סופות קרח
הצטברות של קרח על ענף לאחר סופת קרח בניו המפשייר, ארצות הברית
סופת קרח היא תופעת טבע וסוג של סערת חורף המאופיינת בגשם מקפיא. סופת קרח נוצרת כאשר שכבה של אוויר חם, נמצאת מעל פני השטח של כדור הארץ וממיסה את השלג היורד והופכת אותו לגשם. בה בעת ששכבה רדודה של אוויר קר נשארת על הקרקע ומקבעת את הטמפרטורה בגובה הקרקע אל מתחת לאפס. מאחר שהשכבה רדודה מכדי לאפשר למשקעים לקפוא שוב לפני שהם מגיעים לקרקע, מי הגשמים מגיעים במצבם הנוזלי וקופאים על פני המשטח בו הם נוחתים, בין אם הוא דשא, עצים, כבישים או כבלים.
השפעות סופת קרח

הגשם המקפיא הנוצר מסופת הקרח מכסה הכל בשכבת קרח שקופה, חלקה והומוגנית. קרח זה המכסה את הכבישים הופך אותם לחלקלקים ומסוכנים לנהיגה. כיוון שהקרח גורם לרכבים להחליק ולצאת מכלל שליטה, דבר שעלול לגרום לתאונות דרכים קשות ותאונות מרובות רכבים. הולכי רגל מושפעים מהסופות, כיוון שהמדרכות והמדרגות עלולות להיות חלקלקות, דבר המהווה סכנה להחלקה ונפילה.
בנוסף לתנאי הכביש המסוכנים, ענפי עצים או אפילו עצים שלמים יכולים להישבר מהמשקל העודף של הקרח וליפול ובנפילתם לחסום כבישים, להרוס קווי טלפון וחשמל. משקל הקרח עצמו יכול להפיל עמודי חשמל, גגות של מבנים שאינם מחוזקים מספיק. ובמצב כזה תושבי האזור יכולים להישאר ללא חשמל מספר ימים, ובמזג אוויר קשה, הצורך באמצעי חימום חיוני לצורכי הישרדות.
בנוסף, אובדן החשמל במהלך סופות קרח גורם בעקיפין למחלות רבות ומקרי מוות כתוצאה מהרעלת פחמן חד-חמצני (CO). ברמות נמוכות יותר, הרעלת פחמן חד-חמצני גורמת לתסמינים כגון בחילות, סחרחורות, עייפות, כאב ראש, אבל רמות גבוהות יכול לגרום לחוסר הכרה, אי ספיקת לב, ומוות. שכיחות גבוהה יחסית של הרעלת CO במהלך סופות קרח מתרחשת עקב השימוש בשיטות חימום ובישול חלופיות במהלך הפסקות חשמל ממושכות. מחוללי גז, פחם, גז פרופאן ותנורי נפט, גורמים להרעלת CO כשהם מופעלים במקומות סגורים. CO נוצר כאשר מכשיר שורף דלק במקום ללא נוכחות מספקת של חמצן, כגון, מרתפים ומקומות מקורים אחרים.
אובדן אספקת החשמל במהלך סופת קרח יכול גם להוביל להיפותרמיה ואף למוות ממנה. וכן לגרום להריסת צינורות אספקה בשל קפיאת המים בתוכם.
הערות שוליים

1 2  Hartling, L.; Brison, R.J.; Pickett, W.Cluster of Unintentional Carbon Monoxide Poisonings Presenting to the Emergency Departments of Kingston, Ontario during 'Ice Storm 98' ‏  (באנגלית)
| --- | --- |
בקרת זהויות :  NLI: 987007532635005171  NARA: 10676366  NKC: ph645834
ניוון שרירים

| --- | --- |

 תחום:  נוירולוגיה 
 קישורים ומאגרי מידע
 eMedicine:  1259041 
 MeSH:  D009136
 סיווגים
 ICD-11:  8C70 
 
ניוון שרירים (דִּיסְטְרוֹפְיַת שְׁרִירִים, באנגלית: Muscular dystrophy) היא קבוצה של מחלות שרירים המביאות להחלשה והתמוטטות של שרירי השלד לאורך זמן. ההפרעות השונות נבדלות זו מזו בשרירים המושפעים, בדרגת החולשה, מהירות ההחמרה ומועד תחילת הסימנים. רוב האנשים הסובלים מניוון שרירים למעשה מגיעים למצב שבו אינם מסוגלים ללכת. ישנם סוגים שמקושרים גם לבעיות אחריות עם איברים אחרים.
קבוצת המחלות

הקבוצה מכילה יותר משלושים הפרעות גנטיות שונות המסווגות בדרך כלל לתשע קטגוריות או סוגים עיקריים. הסוג הנפוץ ביותר הוא ניוון שרירים על שם דושן (DMD), המשפיע בדרך כלל על גברים ומתחיל בסביבות השנה הרביעית לחייהם. סוגים אחרים כוללים ניוון שרירים של בקר, ניוון שרירים שמשפיע על שרירי השלד (facioscapulohumeral), ניוון שרירים מיוטוניים. אלו נובעים ממוטציות בגנים המעורבים בייצור חלבוני שרירים. זה יכול להתרחש כתוצאה מתורשה של המוטציה מההורים או מוטציה הנוצרת במהלך התפתחות מוקדמת. ההפרעות יכולות להיות רצסיביות מקושרות X, אוטסומליות רצסיביות או אוטוזומליות דומיננטיות. האבחנה כוללת לרוב בדיקות דם ובדיקות גנטיות.
עדיין לא נמצאה תרופה לניוון שרירים. טיפולי פיזיותרפיה, סד וניתוחים מתקנים עשויים לעזור בתסמינים מסוימים. יכול להיות שתדרש הנשמה מלאכותית באנשים עם חולשת שרירי נשימה. תרופות שנעשה בהן שימוש הן תרופות הכוללות סטרואידים להאטת התנוונות השרירים, נוגדי פרכוסים לבקרת התקפים ופעילות מסוימת של שרירים, ודיכוי חיסוני לעיכוב הפגיעה בתאי השריר הגוסס. התוצאות תלויות בסוג ההפרעה הספציפי.
ניוון שרירים על שם דושן, המייצג כמחצית מכל המקרים של ניוון שרירים, משפיע על אחד מכל 5,000 גברים בלידה. ניוון שרירים תואר לראשונה בשנות השלושים של המאה העשרים על ידי צ'ארלס בל. מקור המונח הלועזי הוא מהדיס היווני שמשמעותה "קשה" ו"מזין". טיפול בגנים, כטיפול, נמצא בשלבים המוקדמים של המחקר בבני אדם.
סימנים ותסמינים

ניוון שרירים מתקדם
הפרעות בשיווי משקל
עקמת (עקמומיות עמוד השדרה והגב)
אי יכולת ללכת מתקדמת
הילוך מתנדנד
עיוות שריר השוק
טווח תנועה מוגבל
קשיי נשימה
קרדיומיופתיה
התכווצות שרירים
סימן גוורס (אנ')
גורמים

תנאים אלו עוברים בדרך כלל בתורשה, וסוגי ניוון השרירים השונים עוקב אחרי דפוסי ירושה שונים. ניוון שרירים יכול לעבור בתורשה כהפרעה הקשורה ל-X, הפרעה רצסיבית או דומיננטית. יתרה מזאת, זו יכולה להיות מוטציה ספונטנית שמשמעותה טעויות בשכפול DNA ונגעים ספונטניים. נגעים ספונטניים נובעים מפגיעה טבעית ב -DNA, כאשר הנפוצים שהם הם דפלורינציה ודפירציה.
חלבון דיסטרופין נמצא בקרום סיבי שריר, אופיו הסלילי מאפשר לו לפעול כמו קפיץ או בולם זעזועים. דיסטופין מקשר בין אקטין בציטוס - שלד ובדיסטרוגיקנים של קרום הפלזמה של תאי השריר המכונה הסרקולמה (חוץ - תאי). בנוסף לייצוב מכני, דיסטרופין מווסת גם את רמות הסידן. הגן לדיסטרופין ממוקם בכרומוזום X. אצל גברים, בכרומוזום X הבודד יש רק דיסטרופין אחד. אם יש מוטציה בגן זה, לשרירי הזכר יהיה חסר דיסטרופין ולהידרדר לאט; מוטציות בגן לדיסטרופין זוהו כגורם DMD על ידי חוקר מד"א בשנת 1986. לנקבה כמעט תמיד יש שני גני דיסטרופין, אחד בכל כרומוזום X, ואפילו אם אחד כזה לא עובד, הגן האחר מספיק לשמור על רמות דיסטרופין גבוהות מספיק כדי לשמור על תפקוד השרירים הן בשרירי הלב והן בשלד. עם זאת, מחקרים הראו שמיעוט קטן של נשים שיש להן גם גן ודיסטרופין שאינו עובד יכול להראות תסמינים של ניוון שרירים על שם דושן.
מחקרים אחרונים שנערכו על אינטראקציה של חלבונים עם מוטציות מוטנסנס ושכנותיה הראו דרגת נוקשות גבוהה הקשורה לחלבוני רכזת מרכזיים המעורבים בקשירת חלבונים ורשתות משנה גמישות בעלות פונקציות מולקולריות המעורבות בסידן.
אבחון

האבחנה של ניוון שרירים מבוססת על תוצאות ביופסה של שרירים, עלייה מוגבת של קריאטין פוספוקינאז (CpK3), אלקטרומיוגרפיה ובדיקה גנטית. בדיקה גופנית וההיסטוריה הרפואית של המטופל יסייעו לרופא לקבוע את סוג ניוון השרירים. קבוצות שרירים ספציפיות מושפעות מסוגים שונים של ניוון שרירים. בדיקות נוספות שניתן לבצע הן צילום רנטגן בחזה, אקו לב, סריקת CT ובריקת תמונות תהודה מגנטית, אשר באמצעות דה מגנטי יכולות לייצר תמונות שפרטיה מסייעות באבחון ניוון שרירים. ניתן למדוד את איכות החיים באמצעות שאלונים ספציפיים.
בנוסך, האבחון תלוי בצורת הפרט של ניוון שרירים. במקרים מסוימים, אדם הסובל ממחלת שרירים ייחלש בהדרגה במידה שהוא מקצר את תוחלת החיים כתוצאה מסיבוכי לב ונשימה. עם זאת, חלק ממחלות השריר אינן משפיעות כלל על תוחלת החיים והמחקר המתמשך מנסה למצוא תרופות וטיפולים להאטת חולשת שרירים.
התנהלות

נכון לעכשיו, אין תרופה לניוון שרירים. מבחינת התנהלות, פיזיותרפיה, ריפוי בעיסוק, התערבות אורתוטית (למשל, אוטוזיס רגליים בקרסול), טיפולי דיבור וטיפול נשימתי עשויים להועיל. קורטיקוסטרואידים בעצימות נמוכה כמו פרדניזון ודפלקט עשויים לסייע בשמירה על טונוס השרירים. ייתכן ויהיה צורך לבצע אורטוזות (מכשירים אורתופדיים המשמים לתמיכה). ייתכן ויהיה צורך בניתוחים אורתופדיים מתקנים כדי לשפר את איכות החיים במקרים מסוימים. בעיות הלב שמתרחשות עם EDMD ודיסטורפיה שרירית מיוטונית עשויות לדרוש קוצב לב. ניתן לטפל במיוטוניה (עיכוב הרפיה של שריר לאחר התכווצות חזקה) המתרחשת בניוון שרירים מיוטוני בתרופות כמו כינין.
ריפוי בעיסוק מסייע לאדם הסובל מניוון שרירים לעסוק בפעילות חיים יומיומית (כמו פעילות האכלה עצמית וטיפול עצמי) ובפעילות פנאי ברמה העצמאית ביותר האפשרית. ניתן להשיג זאת באמצעות מכשור מסתגל או שימוש בטכניקות לשימור אנרגיה. ריפוי בעיסוק עשוי ליישם שינויים בסביבתו של האדם, הן בביתו או בעבודתו, כדי להגדיל את תפקודו ונגישותו של האדם; יתר על כן, הוא מתייחס לשינויים פסיכו - סוציאלים וירידה קוגניטיבית העשויים ללוות מחלות חולים, ומספק תמיכה וחינוך אודות המחלה למשפחה ולאדם.
היסטוריה

בשנות ה-60 של המאה ה-19, התיאורים של נערים שנחלשו בהדרגה, איבדו את יכול ההליכה ומתו בגיל צעיר התבלטו יותר בכתבי עת רפואיים. בעשור שלאחר מכן הנוירולוג הצרפתי גיום דושן התייחס לדיווח מקיף על הצורה הנפוצה והחומרה ביותר למחלה, הנושאת כיום את שמו - ניוון שרירים על שם דושן.
מחקר

ארגון הבריאות העולמי ערך ניסויים על משטר הסטרואידים אופטימלי לניוון שרירים, בבריטניה בשנת 2012. מבחינת המחקר בארצות הברית, הארגונים הראשונים במימון הפדרלי המתמקדים במחקר ניוון שרירים, כולל טיפול בגנים ורפואה מחודשת, הם המכון הלאומי להפרעות עצביות ושבץ מוחי, המכון הלאומי לדלקת מפרקים ומחלות עור. המכון לבריאות הילד והתפתחות האדם.
בשנת 1966, אגודת ניוון השרירים האמריקאית החלה לערוך אירוע ההתרמה שנתי על שם ג'רי לואיס, שככל הנראה עשה יותר כדי להעלות את המודעות לניוון שרירים מאשר כל אירוע או יוזמה אחרים. עם זאת, תומכי זכויות נכים מתחו ביקורת על האירוע שהציג את קורבנות המחלה כראויים לרחמים ולא לכבוד.
ב-18 בדצמבר 2001 נכנס לתוקפו בארצות הברית חוק הטיפול בניוון שרירים. חוק זה מתקן את חוק שירות הבריאות הציבורי כדי לספק מחקרים על ניוון שרירים שונים. מכח חוק זה גם הוקמה הוועדה לתיאום ניוון שרירים כדי לעזור במיקוד מאמצי המחקר באמצעות אסטרטגיית מחקר קוהרנטית.
ניוון שרירים אוקולופרינגיאלי נפוץ הרבה יותר בקרב קנדים צרפתים במחוז קוויבק, אחד מכל 1,000 ובתדירות רבה יותר בקרב יהודי בוכרה, אחד מכל 700.
הערות שוליים

↑  https://www.neurology.org.il/מחלה-שריר/
↑  https://www.wikirefua.org.il/w/index.php/מחלות_גנטיות_וצורות_העברה_תורשתית_-_Genetic_disorders_and_hereditary_transmission
| --- | --- |
בקרת זהויות :  NLI: 987007553202705171  LCCN: sh85088693  NARA: 10643733  NDL: 00571063  NKC: ph255242 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נקודת ניקיופ

| --- | --- |
אין תמונה חופשית
 מידע כללי
 על שם:  Nikyup 
 מיקום:  אזור הברית האנטארקטית,
 קואורדינטות:  63°51′52″S 59°38′55″W﻿ / ﻿63.8644°S 59.6486°W﻿ / -63.8644; -59.6486
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנקודת ניקיופ(למפת חצי האי האנטארקטי רגילה) בסיס חנרל ברנרדו אוהיגינס ריקלמהנקודת ניקיופ(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת ניקיופ(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת ניקיופ
 
נקודת ניקיופ (באנגלית: Nikyup Point; בבולגרית: нос Никюп) היא לשון יבשה בצדו המזרחי של פתחו של מפרצון אוגנן, בחצי האי טריניטי, בחצי האי האנטארקטי, שבאנטארקטיקה.
נקודת ניקיופ ממוקמת 12.65 קילומטרים דרומית - דרום מזרחית מנקודת רדיבוש;
נקודת ניקיופ ממוקמת 6.3 קילומטרים צפונית - מזרחית מגבעת וליצ'קוב;
נקודת ניקיופ ממוקמת 6.76 קילומטרים ממערב לנקודת אלמונד;
וכן, נקודת ניקיופ ממוקמת 19.2 קילומטרים דרומית - מערבית מכף קיילמאן.
היסטוריה > מיפוי לשון היבשה

המפרצון מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.
היסטוריה > מקור השם

הנקודה נקראת על שם הכפר של ניקיופ שבצפון בולגריה.
היסטוריה > שינוי אורכה של לשון היבשה

נסיגתו של קרחון אנדרו בסוף המאה ה-20 ובתחילת המאה ה-21, הגדילה את מפרצון אוגנן, והביאה לכך שאורכה של לשון היבשה נקודת ניקיופ גדל.
סוזי אסמן

| --- | --- |

 לידה:  31 במאי 1955 (בת 69) הברונקס, ארצות הברית 
 מדינה:  ארצות הברית 
 תקופת הפעילות:  מ-1988 
 מקום לימודים:  אוניברסיטת המדינה של ניו יורק בפרצ'ייס 
 http://www.susieessman.com
 פרופיל ב-IMDb
 
סוזאן "סוזי" אסמן (באנגלית: Susan "Susie" Essman; נולדה ב-31 במאי 1955) היא סטנדאפיסטית, שחקנית ומדבבת יהודייה-אמריקאית. ידועה במיוחד בגילום דמותה של "סוזי גרין" בסדרה "תרגיע".
ביוגרפיה

אסמן נולדה ברובע הברונקס בעיר ניו יורק למשפחה יהודית וגדלה במאונט ורנון במדינת ניו יורק. אביה לאונרד היה רופא ואמה זורה פרופסור לשפה הרוסית במכללת שרה לורנס. אסמן נולדה כבת השלישית מתוך ארבעה אחים. בוגרת אוניברסיטת המדינה של ניו יורק בפרצ'ס (SUNY Purchase College).
אסמן נישאה בשנת 2008 בגיל 53 לסוכן נדל"ן בשם ג'ון הארדר.
קריירה

אסמן הופיעה במועדוני סטנד-אפ במשך כ-30 שנה ובמסגרת זאת הכירה את לארי דייוויד. בשנת 1989 השתתפה כאורחת בתוכניתו של ג'וני קארסון. חלק גדול מההומר שלה נוגע למוצאה היהודי. בשנת 1992 קיבלה תוכנית של חצי שעה בקומדי סנטרל. אסמן ערכה את הופעת הבכורה שלה כסטנדאפיסטית בבריטניה במסגרת פסטיבל הקומדיה ניוברי בשנת 2007.
היא החלה בקריירת המשחק שלה בשני תפקידים קטנים:האחד בסרט "קרוקודיל דנדי 2" והשני בסרט "פאנצ'ליין". שני הסרטים יצאו בשנת 1988. תפקידה הידוע ביותר כשחקנית הוא של סוזי גרין בסדרה תרגיע, רעייתו הוולגרית של ג'ף גרין סוכנו של לארי דייוויד, המגולם על ידי ג'ף גרלין. היא נוטה לגדף את בעלה ולהתייחס למשקלו העודף.
אסמן דיבבה בקומדיית הבובות "שיחות מלוכלכות". היא השתתפה מדי פעם בתוכנית האירוח הקומית-סאטירית "הדיילי שואו". היא דיבבה את הדמות מטינס החתולה בסרט "בולט" בשנת 2008, ובספין אוף של הסרט שיצא שנה אחרי. בשנת 2009 הוציאה את ספרה What Would Susie Say?: Bullsh*t Wisdom About Love, Life and Comedy.
פרסמה ספר בשם "מה סוזי הייתה אומרת: בולשיט על חכמה, אהבה וקומדיה" (What Would Susie Say: Bullshit Wisdom About Love, Life and Comedy) ב-2009 בהוצאת סיימון ושוסטר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | צבי הנינג'ה 2: סודו של הריר |  |  |
| 1997 | Volcano | אניטה |  |
| 2000 | לשמור אמונים | אלן פרידמן |  |
| 2005 | The Man | סגן ריטה קארבון |  |
| 2008 | בולט | מיטנס | דיבוב |
| 2010 | קופ אאוט | לאורה |  |
| 2012 | פאצל | ג'ילדה |  |
| 2017 | Band Aid | שירלי |  |
| 2023 | חזרה גנרלית (אנ') | אישה בבית חולים | ללא קרדיט |
פילמוגרפיה > טלוויזיה

| שנה | שם הסרט | תפקיד | הערות |
| --- | --- | --- | --- |
| 1988 | בייבי בום | שרלוט אלקמן |  |
| 1991–1992 | True Colors | גברת וומפלר/ג'ול |  |
| 1995 | נד וסטייסי | סגן ריטה קארבון |  |
| 1997 | חוק וסדר | גברת שפירו |  |
| 2000 | תרגיע | סוזי גרין |  |
| 2002 | מלך השכונה | מארסיה |  |
| 2002 | שיחות מלוכלכות | הלן היגינס | דיבוב |
| 1997 | קים פוסיבול | סאדי | דיבוב |
| 2000–הווה | תרגיע | סוזי גרין |  |
| 2004 | חוק וסדר | ורוניקה ריינדולס |  |
| 2006 | דורה החוקרת | Queen Bee | דיבוב |
| 2009 | לאהוב את לאה | מלכה | סרט טלוויזיה |
| 2012 | הרפתקאות פין וג'ייק | Barb | דיבוב |
| 2013 | שוטרים בדם | השופטת קלאריס קארל |  |
| 2015 | Weird Loners | אוולין גולדפרב | דיבוב |
| 2015–2019 | ברוד סיטי | בובי ווקסלר | עונות 2–5 |
| 2012 | חוק וסדר: מדור מיוחד | ארלין הלר | עונות 16–17, 19 |

| 2016–2019 | אלו שלא יכולים | לסלי ברוהן | תפקיד ראשי; 3 עונות |
| 2019 | בלגן בבית | דונה | 7 פרקים |
הערות שוליים

↑  טרידאד דראקשני, Susie Essman, of 'Curb Your Enthusiasm,' is actually charming, באתר The Philadelphia Inquirer‏, 11 במאי 2013
↑  Celebs Who Found Love After 40, באתר itsrosy
| --- | --- |
בקרת זהויות :  ISNI: 0000 0000 5899 9196  LCCN: n2009024543  MusicBrainz: bd1e4be6-b2df-4539-9e1b-994ea8c1a861  VIAF: 86261674   WorldCat (עם VIAF): 86261674
סטיבן אוסטין

| --- | --- |

 לידה:  3 בנובמבר 1793 מחוז ויית', ארצות הברית 
 פטירה:  27 בדצמבר 1836 (בגיל 43) וסט קולומביה, רפובליקת טקסס 
 מדינה:  ארצות הברית, מקסיקו, רפובליקת טקסס 
 מקום קבורה:  בית הקברות של מדינת טקסס 
 השכלה:  אוניברסיטת טרנסילבניה  תיכון בייקון 
 מפלגה:  המפלגה הדמוקרטית 
 
סטיבן פולר אוסטין (באנגלית: Stephen Fuller Austin; ‏3 בנובמבר 1793 – 27 בדצמבר 1836), המוכר בכינוי "אבי טקסס", היה מייסד התיישבות אזרחי ארצות הברית בחבל טקסס כשהיה בשליטת מקסיקו.
חייו

אוסטין נולד בווירג'יניה וגדל במיזורי.
במשבר הכלכלי בשנת 1819, אוסטין, כמו אביו, איבד את כל כספו. בשלב זה אוסטין עבר לארקנסו. שם רכש אדמות באזור שיהפכו בהמשך לליטל רוק, עיר הבירה של מדינת ארקנסו. לאחר הרכישה גילה אוסטין כי המדינה בוחנת את האזור כדי להפוך אותו לעיר הבירה הטריטוריאלית. תביעתו לבעלות על הקרקע נדחתה על ידי בית המשפט.
בארקנסו התמודד אוסטין לקונגרס ללא הצלחה ומונה כשופט. האספה הטריטוריאלית ארגנה מחדש את הממשלה וביטלה את מינויו של אוסטין בשנת 1820.
לאחר שבוטל המינוי של אוסטין בארקנסו, הוא עבר ללואיזיאנה ושם הסדיר את לימודי המשפטים במדינה. אוסטין הפך לחבר במסדר "הבונים החופשים", והתקבל ללשכת לואיזינה מס' 111 בסנט ג'נבייב, מיזורי. בהמשך, בעת שהותו בטקסס פעל אוסטין להרחבת פעילות הבנייה החופשית בטריטוריה החדשה של טקסס.
הוא הוביל את תהליך הקולוניזציה השני והמצליח בסופו של דבר של טקסס, כשהביא 300 משפחות אמריקאיות לטקסס בשנת 1825. בנוסף הוא עבד יחד עם הממשלה המקסיקנית כדי לתמוך ולחזק את ההגירה האמריקאית למקסיקו.
אוסטין ראה עצמו כאזרח נאמן של מקסיקו עד שהגנרל המקסיקני, סנטה אנה, חטף אותו והחזיק אותו בשבי מפחד שאוסטין ינהיג מרד של אזרחי ארצות הברית היושבים בטקסס נגד מקסיקו. אולם, דווקא חטיפתו של אוסטין האיצה את בואו של מרד זה משום שעם שחרורו מהשבי תמך אוסטין במרד. הוא היה גנרל בצבא רפובליקת טקסס בעת המהפכה הטקסנית ושר החוץ הראשון של רפובליקת טקסס.
אוסטין חלה בשבי המקסיקני במחלה כרונית שגרמה למותו בגיל העמידה כשהיה שר החוץ של רפובליקת טקסס. אוסטין נפטר רווק וחולה בדירה שכורה. אוסטין בירת טקסס, מחוז אוסטין ומוסדות בולטים שונים בארצות הברית קרויים על שמו.